LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2011 M. VASARIO 18 D. ĮSAKYMO NR. 1K-063 „DĖL INFORMACIJOS, REIKALINGOS LIETUVOS RESPUBLIKOS VALSTYBĖS IŽDO FINANSINĖMS ATASKAITOMS SUDARYTI, PATEIKIMO TAISYKLIŲ PATVIRTINIMO“ PAKEITIMO

2017 m. vasario 8 d. Nr. 1K-50

Vilnius

P a k e i č i u Informacijos, reikalingos Lietuvos Respublikos valstybės iždo finansinėms ataskaitoms sudaryti, pateikimo taisykles, patvirtintas Lietuvos Respublikos finansų ministro 2011 m. vasario 18 d. įsakymu Nr. 1K-063 „Dėl Informacijos, reikalingos Lietuvos Respublikos valstybės iždo finansinėms ataskaitoms sudaryti, pateikimo taisyklių patvirtinimo“:

1.	Pripažįstu netekusiu galios III skyrių.

2.	Pakeičiu 83 punktą ir jį išdėstau taip:

„83. Formos A5 11 stulpelyje „Laikotarpio pabaigos likutis“ nurodoma suma apskaičiuojama taip: prie sukauptų pervestinų sumų likučio ataskaitinio laikotarpio pradžioje pridedamos per ataskaitinį laikotarpį apskaičiuotos sukauptos pervestinos sumos ir atimamos apskaičiuotos pervestinos sumos ir pervestos sumos. Gauta suma yra sukauptų pervestinų sumų (atitinkamų sąskaitų grupės 695 Kiti trumpalaikiai įsipareigojimai sąskaitų) likutis laikotarpio pabaigoje.“

3.	Papildau 861 punktu:

„86.1 Formos A5 15 stulpelyje „Mokesčių administratoriaus įmokos kodas“ nurodomas įmokos kodas, pagal kurį įmokėtos įmokos į mokesčių administratoriaus sąskaitą. Stulpelis pildomas tik tada, jeigu nurodomi duomenys 5 stulpelyje „Pajamų administratoriaus pervesta sumų“ ir (arba) 10 stulpelyje „Pervesta sumų (už kitų pajamų administratorių)“.

4.	Pakeičiu 99 punktą ir jį išdėstau taip:

„99. Formos A6 5c stulpelyje „Sumų užskaita (su valstybės iždu)“ nurodomos per ataskaitinį laikotarpį įvykdytos VSS pervestinų sumų užskaitos su valstybės iždu (atitinkamų sąskaitų grupės 681 Pervestinos sumos į valstybės biudžetą sąskaitų debeto apyvarta lygi atitinkamų sąskaitų grupės 42xxxx1 Finansavimo sumos (gautos) sąskaitų kredito apyvartai, kuri lygi tam tikros rūšies įmokų, pervestų į valstybės iždo sąskaitą, sumai). Rodoma teigiama reikšmė.“

5.	Papildau 991 punktu:

„99.1 Formos A6 5d stulpelyje „Sumų užskaita (su kitu VSS)“ nurodomos per ataskaitinį laikotarpį įvykdytos VSS pervestinų sumų užskaitos ne su valstybės iždu, o su kitu VSS (atitinkamų sąskaitų grupės 681 Pervestinos sumos į valstybės biudžetą sąskaitų debeto apyvarta lygi atitinkamų sąskaitų grupės 42xxxx1 Finansavimo sumos (gautos) sąskaitų kredito apyvartai, kuri lygi tam tikros rūšies įmokų, pervestų į valstybės iždo sąskaitą, sumai). Rodoma teigiama reikšmė.“

6.	Pakeičiu 100 punktą ir jį išdėstau taip:

„100. Formos A6 6 stulpelyje „Laikotarpio pabaigos likutis“ nurodoma suma apskaičiuojama taip: prie pervestinų sumų likučio ataskaitinio laikotarpio pradžioje pridedama per ataskaitinį laikotarpį pervestinų į valstybės iždą sumų pasikeitimo suma, atimamos į valstybės iždą tiesiogiai pervestos sumos, į kito VSS sąskaitą pervestos sumos, įvykdytų užskaitų su valstybės iždu ir kitais VSS sumos.“

7.	Pakeičiu 109 punktą ir jį išdėstau taip:

„109. Formos A6 14 stulpelyje „VSS juridinio asmens kodas“ VSS nurodo kito VSS, į kurio sąskaitą perveda apskaičiuotas į valstybės biudžetą pervestinas pajamas arba su kuriuo užskaito pervestiną sumą, kodą.“

8.	Pakeičiu 110 punktą ir jį išdėstau taip:

„110. Jei formos A6 5b stulpelyje „Pervesta sumų (netiesiogiai į iždo sąskaitą)“ ir 5d stulpelyje „Sumų užskaita (su kitu VSS)“ duomenų nenurodoma, tai 14 stulpelio „VSS juridinio asmens kodas“ pildyti nereikia.“

9.	Papildau 1201 punktu:

„120.1 Formos A7 4c stulpelyje „Pervestinų sumų pasikeitimas (užskaitos su kitu VSS)“ nurodomos per ataskaitinį laikotarpį įvykdytos VSS pervestinų sumų užskaitos su kitu VSS (atitinkamų sąskaitų grupės 681 Pervestinos sumos į valstybės biudžetą sąskaitų debeto apyvarta lygi atitinkamų sąskaitų grupės 42xxxx1 Finansavimo sumos (gautos) sąskaitų kredito apyvartai ir atitinkamų sąskaitų 414xxx1 Finansavimo sumos (gautinos) debeto apyvarta lygi atitinkamų sąskaitų 222xxx Gautinos finansavimo sumos kredito apyvartos dydžiui).“

10.	Pakeičiu 121 punktą ir jį išdėstau taip:

„121. Formos A7 5a stulpelyje „Pervesta sumų (į valstybės iždo sąskaitą)“ nurodomos per ataskaitinį laikotarpį į valstybės iždą pervestos įplaukų sumos (atitinkamų sąskaitų grupės 681 Pervestinos sumos į valstybės biudžetą sąskaitų debeto apyvarta lygi atitinkamų sąskaitų grupės 241 Pinigai bankų sąskaitose sąskaitų kredito apyvartai, kuri lygi tam tikros rūšies įmokų, pervestų į valstybės iždo sąskaitą, sumai). Rodoma teigiama reikšmė.“

11.	Papildau 1211 punktu:

„121.1 Formos A7 5b stulpelyje „Pervesta sumų (užskaitos su valstybės iždu)“ nurodomos per ataskaitinį laikotarpį įvykdytos VSS pervestinų sumų užskaitos su valstybės iždu (atitinkamų sąskaitų grupės 681 Pervestinos sumos į valstybės biudžetą sąskaitų debeto apyvarta lygi atitinkamų sąskaitų grupės 42xxxx1 Finansavimo sumos (gautos) sąskaitų kredito apyvartai, kuri lygi tam tikros rūšies įmokų, pervestų į valstybės iždo sąskaitą, sumai). Rodoma teigiama reikšmė.“

12.	Pakeičiu 124 punktą ir jį išdėstau taip:

„124. Formos A7 8 stulpelyje „VSS juridinio asmens kodas“ nurodomas VSS, iš kurio gautos įplaukos, nurodytos 4a stulpelyje „Pervestinų sumų pasikeitimas (gautos įplaukos iš VSS)“, arba su kuriuo užskaityta suma nurodyta 4c stulpelyje „Pervestinų sumų pasikeitimas (užskaitos su kitu VSS)“, juridinio asmens kodas. Jei įplaukos gautos iš kitų subjektų (ne VSS), šio stulpelio pildyti nereikia.“

13.	Pripažįstu netekusiu galios 2 priedą.

14.	Pakeičiu 5 priedą ir jį išdėstau nauja redakcija (pridedama).

15.	Pakeičiu 6 priedą ir jį išdėstau nauja redakcija (pridedama).

16.	Pakeičiu 7 priedą ir jį išdėstau nauja redakcija (pridedama).

Finansų ministras	Vilius Šapoka